*Likumprojekts*

**Grozījumi Kooperatīvo sabiedrību likumā**

Izdarīt [Kooperatīvo sabiedrību likumā](http://likumi.lv/doc.php?id=47009) (Latvijas Republikas Saeimas un Ministru Kabineta Ziņotājs, 1998, 6.nr.; 2000, 10.nr.; 2002, 16., 22.nr.; 2006, 21.nr.; 2007, 23.nr.; 2009, 14.nr.; Latvijas Vēstnesis, 2012, 154.nr.) šādus grozījumus:

1. Aizstāt 24.panta trešajā daļā skaitli un vārdu „2000 latu” ar skaitli un vārdu „2500 *euro*” un skaitli un vārdu „200 latu” un ar skaitli un vārdu „250 *euro*”.

2. Aizstāt 53.panta 2. punktā vārdus „laikrakstā „Latvijas Vēstnesis”” ar vārdiem „oficiālajā izdevumā „Latvijas Vēstnesis””.

3. Papildināt pārejas noteikumus ar 17., 18., 19., 20., 21. un 22. punktu šādā redakcijā:

„17. Sākot ar 2014. gada 1. janvāri, Uzņēmumu reģistrs var pieņemt lēmumu par kooperatīvās sabiedrības ierakstīšanu uzņēmumu reģistra žurnālā, ja dibināšanas dokumentos pamatkapitāls un pajas nominālvērtība izteikta latos un pieteikums par kooperatīvās sabiedrības ierakstīšanu uzņēmumu reģistra žurnālā iesniegts Uzņēmumu reģistram līdz 2013. gada 31. decembrim.

18. Ja kooperatīvās sabiedrības pamatkapitāls izteikts latos, sākot ar 2014. gada 1. janvāri, pamatkapitāla lielums nedrīkst būt mazāks par šā likuma 24. panta trešajā daļā noteikto lielumu, kas pārrēķināts veselos latos, ievērojot latu apmaiņas kursu pret *euro*, ko noteikusi Eiropas Savienības Padome saskaņā ar Līguma par Eiropas Savienības darbību 140.panta 3.punktu (turpmāk šā likuma pārejas noteikumos – Padomes noteiktais maiņas kurss).

19. Ja kooperatīvās sabiedrības pamatkapitāls izteikts latos, tā līdz 2016. gada 1. jūlijam piesaka Uzņēmumu reģistram statūtu grozījumus, kas paredz pamatkapitāla minimālā lieluma un pajas nominālvērtības denomināciju no latiem uz *euro*. Veicot pamatkapitāla minimālā lieluma un pajas nominālvērtības denomināciju, ievēro Padomes noteikto maiņas kursu un *Euro* ieviešanas kārtības likuma 6.pantā noteiktos noapaļošanas principus.

20. Ja kooperatīvās sabiedrības pamatkapitāls izteikts latos, sākot ar 2014. gada 1. jūliju, tā var pieteikt statūtu grozījumus Uzņēmumu reģistram, ja statūtu grozījumi vienlaikus paredz pamatkapitāla minimālā lieluma un pajas nominālvērtības denomināciju no latiem uz *euro.*

21. Ja pieteikums par statūtu grozījumiem iesniegts līdz 2016.gada 30.jūnijam un pieteikumā paredzēta vienīgi pamatkapitāla minimālā lieluma un pajas nominālvērtības denominācija no latiem uz *euro*, kooperatīvā sabiedrība ir atbrīvota no:

1) valsts nodevas par tādu ierakstu grozīšanu uzņēmumu reģistra žurnālā un statūtu grozījumu reģistrēšanu (pievienošanu lietai), kas saistīti ar pamatkapitāla minimālā lieluma un pajas nominālvērtības denomināciju no latiem uz *euro*.”

2) maksas par tādu uzņēmumu reģistra žurnālā ierakstīto ziņu publicēšanu oficiālajā izdevumā „Latvijas Vēstnesis”, kas saistīti ar pamatkapitāla minimālā lieluma un pajas nominālvērtības denomināciju no latiem uz *euro*.”

22. Biedru kopsapulces (pilnvaroto sapulces) lēmums par statūtu grozījumiem, kas paredz vienīgi pamatkapitāla minimālā lieluma un pajas nominālvērtības denomināciju no latiem uz *euro*, ir pieņemts, ja par to nodotas vairāk par pusi no klātesošo biedru balsīm.

Likums stājas spēkā 2014.gada 1.janvārī.

Tieslietu ministra p.i. Ž. Jaunzeme-Grende

Iesniedzējs:

tieslietu ministra p.i. Ž. Jaunzeme-Grende

15.08.2013 12.10

434

K.Vecozols,

67036948, [Kaspars.Vecozols@tm.gov.lv](mailto:Kaspars.Vecozols@tm.gov.lv)